Frode Skarsgard Bjørnevik

Frode Skarsgard Bjørnevik (født 4. november 1980) er en norsk tidligere fotballspiller. Han spilte midtstopper, og kom foran 2007-sesongen til Ham-Kam fra Eidsvold Turn, der han spilte i ni sesonger og var kaptein mot slutten.Eidsvold-Turn.no – Frode best i generalprøven (Publisert 25. mars 2008, lest 14. juli 2008)

Bjørnevik spilte sin første ordinære kamp for Hamarkameratene mot Skeid den 9. april 2007, og fikk sin Tippeliga-debut omtrent ett år senere mot Bodø/Glimt den 30. mars 2008, da han kom inn som innbytter for Knut Henry Haraldsen. Han spilte sin første tippeligakamp fra start mot Vålerenga den 5. juni 2008 og fikk i tiden etter dette positiv omtale i rikspressen.Nettavisen.no – Reserven mot fast plass? (Av Geir Cederberg, publisert 29. juni 2008, lest 14. juli 2008) 

Etter sin periode i Ham-Kam spilte Bjørnevik for Strømmen i perioden 2010 til 2012, da han valgte å legge opp som fotballspiller.Tipsfotball.com – Alle overgangene i Adeccoligaen 2013  (Publisert 9. februar 2013, besøkt 10. februar 2016) Frode Bjørnevik har for øvrig tidligere spilt ungdomsfotball for Kløfta IL.

Som fotballspiller var Bjørnevik kjent for sin fysiske spillestil og duellstyrke, spesielt i luften. Han var også en eminent straffetaker.

 Referanser 

 Eksterne lenker 


 Spillerprofil hos Fotball.no
 Spillerprofil hos Altomfotball.no

Kategori:Norske fotballspillere
Kategori:Fotballspillere for Eidsvold Turn
Kategori:Fotballspillere for HamKam
Kategori:Fotballspillere for Strømmen IF
Kategori:Fødsler i 1980